Jani se DIY-blog: Verf jou tekkies | SARIE
Nuwe jeans trend – ’n denim juweel
Jani se DIY-blog: Verf jou tekkies
Jani Goussard van Paint & Decor DIY blog nou vir SARIE.com. Sy deel weekliks haar nuutste projekte met ons en wys jou stap vir stap hoe om dié projekte sélf te doen. Vandag verf sy sommer doodgewone wit tekkies in pragtige pastel-kleure.
Só begin een van my gunsteling-gedigte deur lord Byron oor die betowering van ’n vrou. Elke vrou, oud en jonk, enkel of getroud, behoort in skoonheid te loop én mooi te voel terwyl sy die spore trap wat sy op hierdie aarde agterlaat.
Ons wys jou dié week die eenvoudigste manier om van doodgewone seilskoene (R49,95 by PEP) iets baie spesiaals te maak – iets waarin elke vrou haar mooiste voetjie kan voorsit.
Seilskoene (nuut of oud)
Verfkwas (klein vir detail en medium vir groter areas)
Papier en potlood
Gebruik ’n effekleur seilskoen vir die projek. Wit werk lekker om enige kleur wat jy gebruik mooi te laat afsteek.
Voor jy begin verf is dit ’n goeie idee om vinnig ’n paar sketse te maak om jou ontwerp te beplan – en ook kleure te toets.
Wanneer jy gelukkig is met jou ontwerp op papier, kan jy die veters uit die skoene ryg en die patroon/prent begin oorteken op die skoene. Gebruik ’n potlood of, nog beter, ’n materiaalpen wat uitwas.
Voor jy begin verf, plak maskeerband, of “painter’s tape” al om die sool van jou skoen sodat daar nie verf op mors nie.
Nou kan jy begin verf! Chalk Paint™ is ’n baie dik soort verf – verdun dit gerus sodat die verf maklik deur die skoen se materiaal absorbeer kan word.
Laat staan jou skoene vir ’n paar uur of selfs oornag om droog te word voordat jy hulle dra. Daarna kan jy jou veters weer inryg, die maskeerband aftrek en die metaal-ogies met ’n nat lappie skoonvee.
Nou kan jy in skoonheid die dorp gaan rooi verf…of pienk en blou 😉
Paint & Decor DIY
Volg ook Verbeelding.Image op Facebook vir nóg meer DIY-projekte
Alle foto’s en inhoud se kopiereg lê by Jani Goussard, Paint & Decor DIY.
LEES NÓG Kikker jou huis op sonder geld
Met die lente in aantog jeuk jou hande om iets nuuts in jou huis te doen. Maar voor jy aan die koop raak, doen eers die volgende: 1. Ruim jou koffietafel op en skep ’n mooi tafellandskap daarop. Vermy tafellopers of …